CELEX: 22022D1057
Language: ro
Date: 2022-02-04 00:00:00
Title: Decizia nr. 9/2022 a Comitetului mixt al SEE din 4 februarie 2022 de modificare a anexei II (Reglementări tehnice, standarde, încercări și certificare) la Acordul privind SEE [2022/1057]

30.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 175/18
               
            
         DECIZIA nr. 9/2022 A COMITETULUI MIXT AL SEE
         din 4 februarie 2022
         de modificare a anexei II (Reglementări tehnice, standarde, încercări și certificare) la Acordul privind SEE [2022/1057]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul delegat (UE) 2018/573 al Comisiei din 15 decembrie 2017 privind elementele principale ale contractelor de stocare de date care urmează să fie încheiate ca parte a unui sistem de trasabilitate pentru produsele din tutun (1) trebuie încorporat în Acordul privind SEE.
                  
               
                     (2)
                  
                  
                     Regulamentul de punere în aplicare (UE) 2018/574 al Comisiei din 15 decembrie 2017 privind standardele tehnice pentru instituirea și operarea unui sistem de trasabilitate pentru produsele din tutun (2), astfel cum a fost rectificat în JO L 252, 8.10.2018, p. 47, trebuie încorporat în Acordul privind SEE.
                  
               
                     (3)
                  
                  
                     Decizia de punere în aplicare (UE) 2018/576 a Comisiei din 15 decembrie 2017 privind standardele tehnice pentru elementele de securitate aplicate produselor din tutun (3) trebuie încorporată în Acordul privind SEE.
                  
               
                     (4)
                  
                  
                     Prin urmare, anexa II la Acordul privind SEE ar trebui modificată în consecință,
                  
               ADOPTĂ PREZENTA DECIZIE:
         
            Articolul 1
            În anexa II la Acordul privind SEE, capitolul XXV, după punctul 3h [Regulamentul de punere în aplicare (UE) 2016/779 al Comisiei] se introduc următoarele:
            
                        „3i.
                     
                     
                        
                           32018 R 0573: Regulamentul delegat (UE) 2018/573 al Comisiei din 15 decembrie 2017 privind elementele principale ale contractelor de stocare de date care urmează să fie încheiate ca parte a unui sistem de trasabilitate pentru produsele din tutun (JO L 96, 16.4.2018, p. 1).
                     
                  
                        3j.
                     
                     
                        
                           32018 R 0574: Regulamentul de punere în aplicare (UE) 2018/574 al Comisiei din 15 decembrie 2017 privind standardele tehnice pentru instituirea și operarea unui sistem de trasabilitate pentru produsele din tutun (JO L 96, 16.4.2018, p. 7), astfel cum a fost rectificat în JO L 252, 8.10.2018, p. 47.
                        În sensul Acordului privind SEE, dispozițiile regulamentului se citesc cu următoarele adaptări:
                        
                                    (a)
                                 
                                 
                                    La articolul 7 alineatul (6) litera (a), în ceea ce privește statele AELS, cuvintele «de la 20 mai 2020» se citesc «după șaisprezece luni de la data intrării în vigoare a Deciziei nr. 9/2022 a Comitetului mixt al SEE din 4 februarie 2022».
                                    La articolul 7 alineatul (6) litera (a), în ceea ce privește statele AELS, cuvintele «anul calendaristic 2019» se citesc «anul calendaristic în care intră în vigoare Decizia nr. 9/2022 a Comitetului mixt al SEE din 4 februarie 2022».
                                 
                              
                                    (b)
                                 
                                 
                                    La articolul 7 alineatul (6) litera (b), în ceea ce privește statele AELS, cuvintele «de la 20 mai 2021» se citesc «după doi ani de la data intrării în vigoare a Deciziei nr. 9/2022 a Comitetului mixt al SEE din 4 februarie 2022».
                                 
                              
                                    (c)
                                 
                                 
                                    La articolul 37 alineatul (1), în ceea ce privește statele AELS, cuvintele «de la 20 mai 2019» se citesc «după șaisprezece luni de la data intrării în vigoare a Deciziei nr. 9/2022 a Comitetului mixt al SEE din 4 februarie 2022».
                                    La articolul 37 alineatul (1), în ceea ce privește statele AELS, cuvintele «de la 20 mai 2020» se citesc «după doi ani și patru luni de la data intrării în vigoare a Deciziei nr. 9/2022 a Comitetului mixt al SEE din 4 februarie 2022».
                                 
                              
                                    (d)
                                 
                                 
                                    La articolul 37 alineatul (2), în ceea ce privește statele AELS, cuvintele «de la 20 mai 2024» se citesc «după cinci ani de la data intrării în vigoare a Deciziei nr. 9/2022 a Comitetului mixt al SEE din 4 februarie 2022».
                                    La articolul 37 alineatul (2), în ceea ce privește statele AELS, cuvintele «de la 20 mai 2026» se citesc «după șapte ani de la data intrării în vigoare a Deciziei nr. 9/2022 a Comitetului mixt al SEE din 4 februarie 2022».
                                 
                              
                  
                        3k.
                     
                     
                        
                           32018 D 0576: Decizia de punere în aplicare (UE) 2018/576 a Comisiei din 15 decembrie 2017 privind standardele tehnice pentru elementele de securitate aplicate produselor din tutun (JO L 96, 16.4.2018, p. 57).
                        În sensul Acordului privind SEE, dispozițiile deciziei se citesc cu următoarele adaptări:
                        
                                    (a)
                                 
                                 
                                    La articolul 3 alineatul (4), în ceea ce privește statele AELS, cuvintele «de la 20 septembrie 2018» se citesc «după opt luni de la data intrării în vigoare a Deciziei nr. 9/2022 a Comitetului mixt al SEE din 4 februarie 2022».
                                 
                              
                                    (b)
                                 
                                 
                                    La articolul 4 alineatul (3), în ceea ce privește statele AELS, cuvintele «de la 20 septembrie 2018» se citesc «după opt luni de la data intrării în vigoare a Deciziei nr. 9/2022 a Comitetului mixt al SEE din 4 februarie 2022».
                                 
                              
                                    (c)
                                 
                                 
                                    La articolul 9 alineatul (1), în ceea ce privește statele AELS, cuvintele «de la 20 mai 2019» se citesc «după șaisprezece luni de la data intrării în vigoare a Deciziei nr. 9/2022 a Comitetului mixt al SEE din 4 februarie 2022».
                                    La articolul 9 alineatul (1), în ceea ce privește statele AELS, cuvintele «de la 20 mai 2020» se citesc «după doi ani și patru luni de la data intrării în vigoare a Deciziei nr. 9/2022 a Comitetului mixt al SEE din 4 februarie 2022».
                                 
                              
                                    (d)
                                 
                                 
                                    La articolul 9 alineatul (2), în ceea ce privește statele AELS, cuvintele «de la 20 mai 2024» se citesc «după cinci ani de la data intrării în vigoare a Deciziei nr. 9/2022 a Comitetului mixt al SEE din 4 februarie 2022».
                                    La articolul 9 alineatul (2), în ceea ce privește statele AELS, cuvintele «de la 20 mai 2026» se citesc «după șapte ani de la data intrării în vigoare a Deciziei nr. 9/2022 a Comitetului mixt al SEE din 4 februarie 2022».”
                                 
                              
                  
         
            Articolul 2
            Textele Regulamentului delegat (UE) 2018/573, Regulamentului de punere în aplicare (UE) 2018/574, astfel cum a fost rectificat în JO L 252, 8.10.2018, p. 47 și Deciziei de punere în aplicare (UE) 2018/576 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 5 februarie 2022, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*), sau la data intrării în vigoare a Deciziei nr. 6/2022 a Comitetului mixt al SEE din 4 februarie 2022 (4), dacă această dată este ulterioară.
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 4 februarie 2022.
            
               
                  Pentru Comitetul mixt al SEE
               
               
                  Președintele
               
               Nicolas VON LINGEN
            
         
         
            (1)  JO L 96, 16.4.2018, p. 1.
         
            (2)  JO L 96, 16.4.2018, p. 7.
         
            (3)  JO L 96, 16.4.2018, p. 57.
         
            (*)  Nu au fost semnalate obligații constituționale.
         
            (4)  A se vedea pagina 12 din prezentul Jurnal Oficial.